b'\n_START_ARTICLE_\nIvan Vratari\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nIvan Vratari\xc4\x8d se je rodil leta 1874 v \xc4\x8cernelavcih. Osnovno \xc5\xa1olo je kon\xc4\x8dal v Murski Soboti, gimnazijo pa v Sopronu. Nato je \xc5\xa1tudiral pravo v Budimpe\xc5\xa1ti, pravno prakso pa je opravljal v B\xc3\xa9k\xc3\xa9scsabi in Sombothelu. 24. decembra 1899 je bil promoviran za doktorja prava, odvetni\xc5\xa1ki izpit pa je opravil 21. oktobra 1901. Mesec dni kasneje je v Murski Soboti odprl pisarno. Njegova prva dejavnost je bila reorganizacija Kmetijske Banke, ki je bila v krizi. Odkar je bil njen pravni svetovalec, se je lepo razvijala. Kot mlad odvetnik je aktivno sodeloval pri vodelnju cerkvenih in ob\xc4\x8dinskih zadev. Nekaj let je bil tudi in\xc5\xa1pektor moravske ter mursko-sobo\xc5\xa1ke evangeli\xc4\x8danske fare in si zelo prizadeval, da bi lahko izgradili svojo cerkev. Na \xc5\xbealost tega ni do\xc4\x8dakal, saj je umrl eno leto pred izgradnjo. Z njegovo pomo\xc4\x8djo je Kmetijska banka ustanovila podru\xc5\xbenici v Roga\xc5\xa1ovcih in Gornjih Petrovcih. Bil je \xc4\x8dlan odbora podru\xc5\xbenice gispodarskega dru\xc5\xa1tva (1890), \xc4\x8dlan \xc5\xbeupanijskega municipalnega odbora in predstavni\xc5\xa1kega telesa ob\xc4\x8dine Murska Sobota, \xc4\x8dlan odborov Mad\xc5\xbearskega prosvetnega dru\xc5\xa1tva za Vendsko krajino (VMKE), kazina, ter glasbenega in pevskega dru\xc5\xa1tva. Umrl je leta 1909.'